Έφοδο σε prive διαγωνισμό ομορφιάς έκαναν τα ξημερώματα του Σαββάτου ελεγκτές του ΣΔΟΕ. Οι τέσσερις ράμπο του ΣΔΟΕ βρέθηκαν ανάμεσα στους προσκεκλημένους στο κτήμα της Βαρυμπόμπης όπου πραγματοποιήθηκαν την Παρασκευή το βράδυ τα καλλιστεία. Κάποια στιγμή διαπίστωσαν ότι δεν κόβονταν αποδείξεις, ούτε για την είσοδο στην εκδήλωση που ήταν 500 ευρώ το άτομο, ούτε για τα εδέσματα που σερβίρονταν.

Σύμφωνα με ρεπορτάζ της τηλεόρασης του Alpha, όταν άρχισαν τον έλεγχο , αποκαλύπτοντας φυσικά και την ταυτότητά τους, βρήκαν 250.000 ευρώ αδήλωτα σε σακούλες, ενώ διαπίστωσαν ότι δεν είχαν κοπεί αποδείξεις και για τις προμήθειες που είχαν γίνει για την εκδήλωση.